title: KOMMISSIONENS GENNEMFØRELSESFORORDNING (EU) …/… om ændring af forordning (EU) nr. 1301/2014 og forordning (EU) nr. 1302/2014 for så vidt angår bestemmelser om energimålesystemet og systemet til registrering af energiforbrugsdata

text:
               KOMMISSIONENS GENNEMFØRELSESFORORDNING (EU) …/…

               af 13.6.2018

               om ændring af forordning (EU) nr. 1301/2014 og forordning (EU) nr. 1302/2014 for så vidt angår bestemmelser om energimålesystemet og systemet til registrering af energiforbrugsdata

               (EØS-relevant tekst)

               EUROPA-KOMMISSIONEN HAR —

               under henvisning til traktaten om Den Europæiske Unions funktionsmåde,

               under henvisning til Europa-Parlamentets og Rådets direktiv (EU) 2016/797 af 11. maj 2016 om interoperabilitet i jernbanesystemet i Fællesskabet
                  1
               , særlig artikel 5, stk. 11, og

               ud fra følgende betragtninger:

               (1)Ifølge artikel 19 i Europa-Parlamentets og Rådets forordning (EU) 2016/796
                  2
                skal Den Europæiske Unions Jernbaneagentur ("agenturet") rette henstillinger til Kommissionen om de tekniske specifikationer for interoperabilitet ("TSI'er") og revisionen af disse i overensstemmelse med artikel 5 i direktiv (EU) 2016/797 og sikre, at TSI'erne er tilpasset de tekniske fremskridt, markedsudviklingen og de samfundsmæssige krav.

               (2)Ifølge artikel 3, stk. 5, litra c), i afgørelse (EU) 2017/1474
                  3
                skal TSI'erne revideres med henblik på at færdiggøre de resterende udestående punkter.

               (3)Den 22. september 2017 anmodede Kommissionen agenturet om at afgive henstillinger i henhold til artikel 5, stk. 2, i direktiv (EU) 2016/797 vedrørende revision af TSI'en for delsystemet Energi i jernbanesystemet i EU ("TSI ENE") og TSI'en for lokomotiver og rullende materiel til passagertog i delsystemet Rullende materiel i jernbanesystemet i EU ("TSI LOC&PAS").

               (4)Bilaget til forordning (EU) nr. 1301/2014
                  4
                bør ændres for at færdiggøre det udestående punkt vedrørende specificeringen af grænsefladeprotokoller mellem energimålesystemet ("EMS") og systemet til registrering af energiforbrugsdata og for at gøre teksten klarere.

               (5)Bilaget til forordning (EU) nr. 1302/2014
                  5
                bør for så vidt angår EMS ændres for at sikre sammenhængen mellem de to TSI'er.

               (6)Den 4. oktober 2017 afgav agenturet en henstilling om ændringerne af forordning (EU) nr. 1301/2014.

               (7)Den 14. november 2017 afgav agenturet en henstilling om ændringerne af forordning (EU) nr. 1302/2014, der bl.a. omfattede bestemmelserne om EMS.

               (8)Foranstaltningerne i denne forordning er i overensstemmelse med udtalelsen fra det udvalg, der er nedsat i henhold til artikel 51, stk. 1, i direktiv (EU) 2016/797 —

               VEDTAGET DENNE FORORDNING:

               Artikel 1

               I Kommissionens forordning (EU) nr. 1301/2014 foretages følgende ændringer:

               (1)Sidste punktum i betragtning 6 udgår

               (2)Artikel 3 udgår

               (3)Artikel 9, stk. 4, affattes således:

               "Ud over indførelsen af det infrastrukturbaserede system til registrering af energiforbrugsdata, som er defineret i punkt 7.2.4 i bilaget, og uanset bestemmelserne i punkt 4.2.8.2.8 i bilaget til Kommissionens forordning (EU) nr. 1302/2014, skal medlemsstaterne sikre, at der senest den XX XXX [to år efter denne forordnings ikrafttræden] indføres et infrastrukturbaseret afregningssystem, som er i stand til at modtage data fra et system til registrering af energiforbrugsdata og kan acceptere dem til fakturering. Det infrastrukturbaserede afregningssystem skal kunne udveksle sammenstillede energifaktureringsdatasæt med andre afregningssystemer, validere de sammenstillede energifaktureringsdatasæt og fordele forbrugsdataene til de rigtige parter. Dette skal ske under hensyntagen til den relevante lovgivning vedrørende energimarkedet."

               (4)Bilaget til forordning (EU) nr. 1301/2014 ændres i overensstemmelse med bilag I til nærværende gennemførelsesforordning.

               Artikel 2

               I Kommissionens forordning (EU) nr. 1302/2014 foretages følgende ændringer: Bilaget til forordning (EU) nr. 1302/2014 ændres i overensstemmelse med bilag II til nærværende gennemførelsesforordning.

               Artikel 3

               Denne forordning træder i kraft på tyvendedagen efter offentliggørelsen i Den Europæiske Unions Tidende.

               Denne forordning er bindende i alle enkeltheder og gælder umiddelbart i hver medlemsstat.

               Udfærdiget i Bruxelles, den 13.6.2018.

                     På Kommissionens vegne

                     Formand
                     Jean-Claude JUNCKER

                     (1)

                        EUT L 138 af 26.5.2016, s. 44.

                     (2)

                        Europa-Parlamentets og Rådets forordning (EU) 2016/796 af 11. maj 2016 om Den Europæiske Unions Jernbaneagentur og om ophævelse af forordning (EF) nr. 881/2004 (EUT L 138 af 26.5.2016, s. 1).

                     (3)

                        Kommissionens delegerede afgørelse (EU) 2017/1474 af 8. juni 2017 om supplerende regler til Europa-Parlamentets og Rådets direktiv (EU) 2016/797 for så vidt angår specifikke mål for udarbejdelse, vedtagelse og revision af tekniske specifikationer for interoperabilitet (EUT L 210 af 15.8.2017, s. 5).

                     (4)

                        Kommissionens forordning (EU) nr. 1301/2014 af 18. november 2014 om de tekniske specifikationer for interoperabilitet gældende for delsystemet Energi i EU's jernbanenet (EUT L 356 af 12.12.2014, s. 179).

                     (5)

                        Kommissionens forordning (EU) nr. 1302/2014 af 18. november 2014 om en teknisk specifikation for interoperabilitet gældende for lokomotiver og rullende materiel til passagertog i delsystemet Rullende materiel til jernbanesystemet i Den Europæiske Union (EUT L 356 af 12.12.2014, s. 228).

    ---documentbreak---

               BILAG

                  Bilag I

               I bilaget til forordning (EU) nr. 1301/2014 foretages følgende ændringer:

               (1)Punkt 2.1, nr. 3), affattes således:

               "I overensstemmelse med bilag II, afsnit 2.2, i direktiv 2008/57/EF er det infrastrukturbaserede udstyr til måling af strømforbruget, som i denne TSI omtales som "infrastrukturbaseret system til registrering af energiforbrugsdata", fastsat i TSI'ens punkt 4.2.17."

               (2)Overskriften til punkt 4.2.5 affattes således:

               "Strøm ved holdende tog (kun jævnstrømssystemer)"

               (3)Punkt 4.2.13, første afsnit, affattes således:

               "Køreledningssystemet skal konstrueres til mindst to aktive strømaftagere efter hinanden. Den indbyrdes afstand mellem to tilstødende strømaftagerhoveders centerlinjer skal svare til eller være mindre end de værdier, der er fastsat i kolonne A, B eller C i tabel 4.2.13:"

               (4)I punkt 4.2.13, tabel 4.2.13, første linje, ændres udtrykket "Mindsteafstand" i kolonnernes overskrifter til "Afstand"

               (5)Punkt 4.2.17 affattes således:

               "1) Punkt 4.2.8.2.8 i TSI'en om lokomotiver og passagervogne indeholder krav til ombordværende energimålesystemer, som skal producere og levere sammenstillede energifaktureringsdatasæt til et infrastrukturbaseret system til registrering af energiforbrugsdata.

               2) Det infrastrukturbaserede system til registrering af energiforbrugsdata skal modtage, lagre og overføre sammenstillede energifaktureringsdata uden at ødelægge deres validitet (i overensstemmelse med kravene i EN 50463-3:2017, punkt 4.12).

               3) Det infrastrukturbaserede system til registrering af energiforbrugsdata skal understøtte alle de dataudvekslingskrav, der er anført i punkt 4.2.8.2.8.4 i TSI'en for lokomotiver og passagervogne, og kravene i EN 50463-4:2017, punkt 4.3.6 og 4.3.7."

               (6)Overskriften til punkt 5.2.1.6 affattes således:

               "Strøm ved holdende tog (kun jævnstrømssystemer)"

               (7)Overskriften til punkt 6.1.4.2 affattes således:

               "Vurdering af strøm ved holdende tog (kun jævnstrømssystemer)"

               (8)Punkt 6.1.5, punkt c) affattes således:

               "c) kontinuerlig strømstyrke"

               (9)Punkt 7.2.4 affattes således:

               "Senest den 1. januar 2022 skal medlemsstaterne sikre, at et infrastrukturbaseret system til registrering af energiforbrugsdata, der er i stand til at udveksle samlede datasæt til energifakturering i overensstemmelse med punkt 4.2.17 i denne TSI, er indført."

               (10)Punkt 7.3.1, litra d), affattes således:

               "Et eksisterende delsystem kan muliggøre trafik med køretøjer, der overholder TSI'en, under opfyldelse af de væsentlige krav i direktiv 2008/57/EF. Den procedure, der skal benyttes til at vise, i hvor høj grad TSI'ens grundparametre efterleves, skal være i overensstemmelse med Kommissionens henstilling 2014/881/EU."

               (11)Punkt 7.3.4 affattes således:

               "Den procedure, der skal benyttes til at vise, i hvor høj grad eksisterende strækninger efterlever TSI'ens grundparametre, skal være i overensstemmelse med Kommissionens henstilling 2014/881/EU."

               (12)Punkt 7.4.2.11 udgår.

               (13)I tillæg D erstattes figur D.1 Mekaniske strømaftagerprofiler af følgende figur:

               (14)I tillæg E tilføjes følgende som række 9 og 10 i tabel E.1:

                        9

                        EN 50463-3

                        Railway application - Energy measurement on board trains - Part 3: Data handling

                        2017

                        Infrastrukturbaseret system til registrering af energiforbrugsdata (4.2.17)

                        10

                        EN 50463-4

                        Railway application - Energy measurement on board trains - Part 4: Communication

                        2017

                        Infrastrukturbaseret system til registrering af energiforbrugsdata (4.2.17)

               (15)Teksten til tillæg F erstattes af "Udgået"

               (16)I tillæg G udgår rækken "Neutral ledningsadskiller" i tabel G.1 Ordliste.

               Bilag II

               I bilaget til forordning (EU) nr. 1302/2014 foretages følgende ændringer:

               (1)I kapitel 4, "Karakterisering af delsystemet Rullende materiel", affattes afsnit 4.2.8.2.8 "Togmonteret energimålesystem" således:

               "4.2.8.2.8 Togmonteret energimålesystem

               4.2.8.2.8.1 Generelt

               (1)Det togmonterede energimålesystem er det system, der måler, hvor meget af den samlede aktive og reaktive elektriske energi, enheden optager fra eller (under regenerativ bremsning) fører tilbage til køreledningsnettet.

               (2)Energimålesystemet skal mindst indeholde følgende funktioner: energimålefunktion, jf. afsnit 4.2.8.2.8.2, datahåndteringssystem, jf. afsnit 4.2.8.2.8.3.

               (3)Et velegnet kommunikationssystem sender de sammenstillede energifaktureringsdatasæt til et infrastrukturbaseret system til registrering af energiforbrugsdata. Grænsefladeprotokollerne og formatet for overførte data mellem energimålesystemet og systemet til registrering af energiforbrugsdata skal opfylde kravene i punkt 4.2.8.2.8.4.

               (4)Dette system er egnet til fakturering; de datasæt, der er defineret i punkt 4.2.8.2.8.3, nr. 4, som dette system leverer, skal accepteres til fakturering i alle medlemsstater.

               (5)Energimålesystemets mærkespænding og -strøm skal svare til den elektriske enheds mærkespænding og -strøm. Det skal fortsat fungere korrekt, efter overgang mellem forskellige trækkraftforsyningssystemer.

               (6)Data, der er lagret i energimålesystemet, skal være beskyttede, hvis strømforsyningen svigter, og energimålesystemet skal være beskyttet mod ubeføjet adgang.

               (7)På net, hvor en sådan funktion er nødvendig til fakturering, skal der forefindes en stedbestemmelsesfunktion, der forsyner datahåndteringssystemet med stedsdata fra en ekstern kilde. Under alle omstændigheder skal energimålesystemet kunne rumme en kompatibel stedsbestemmelsesfunktion. Hvis stedbestemmelsesfunktionen forefindes, skal den opfylde kravene i den specifikation, som der er henvist til i tillæg J-1, indeks 116.

               (8)Monteringen af et energimålesystem, dets stedsbestemmelsesfunktion, beskrivelsen af kommunikationen mellem tog og infrastruktur og den metrologiske kontrol, herunder nøjagtighedsklassen for energimålefunktionen, skal anføres i den tekniske dokumentation, jf. TSI'ens afsnit 4.2.12.2.

               (9)Vedligeholdelsesdokumentationen, jf. TSI'ens afsnit 4.2.12.3, skal omfatte en eventuel periodisk verifikationsprocedure til at sikre, at energimålesystemet fungerer med den fornødne nøjagtighed i hele sin levetid.

               4.2.8.2.8.2 Energimålefunktion

               (1)Energimålefunktionen skal sikre måling af spænding og strøm, beregning af energi og levering af energidata.

               (2)De energidata, som energimålefunktionen leverer, skal have en referenceperiode på fem minutter, som afstemmes efter UTC-tidssignalet (koordineret verdenstid) efter hver referenceperiode. Der tages udgangspunkt i tidsstemplet 00:00:00. Det er tilladt at bruge en kortere måleperiode, hvis dataene i toget kan sammenlægges til en referenceperiode på fem minutter.

               (3)Energimålefunktionens nøjagtighed ved måling af aktiv energi skal være i overensstemmelse med afsnit 4.2.3.1 til 4.2.3.4 i den specifikation, som der er henvist til i tillæg J-1, indeks 117.

               (4)Hver anordning, som indeholder en eller flere energimålefunktioner, skal angive: metrologisk kontrol og dens nøjagtighedsklasse angivet ved klassebetegnelserne i den specifikation, som der er henvist til i afsnit 4.3.3.4, 4.3.4.3 og 4.4.4.2 i den specifikation, som der er henvist til i tillæg J-1, indeks 117.

               (5)Overensstemmelsesvurderingen af nøjagtigheden er anført i afsnit 6.2.3.19a.

               4.2.8.2.8.3 Datahåndteringssystem

               (1)Datahåndteringssystemet skal sikre levering af samlede datasæt til energifakturering ved at samkøre data fra energimålefunktionen med tidsdata og i givet fald geografisk position og lagre disse data, så de er klar til at sendes til et infrastrukturbaseret system til registrering af energiforbrugsdata via et kommunikationssystem.

               (2)Datahåndteringssystemet skal sammenstille dataene uden at forvanske dem og skal omfatte et datalager med en kapacitet, der er tilstrækkelig til at lagre de sammenstillede data for mindst 60 dages løbende drift. Der skal anvendes den samme tidsreference som i energimålefunktionen.

               (3)Datahåndteringssystemet skal kunne besvare forespørgsler fra togpersonale med henblik på revision og genoprettelse af data.

               (4)Datahåndteringssystemet skal levere sammenstillede energifaktureringsdatasæt ved at samle følgende data for hver referenceperiode:

               –et entydigt forbrugssted-identifikationsnummer for energimålesystemet som anført i den specifikation, som der er henvist til i tillæg J-1, indeks 118

               –sluttidspunktet for hver periode, angivet som år, måned, dag, time, minut og sekund

               –stedsdata for udgangen af hver periode

               –brugt/regenereret aktiv og (i givet fald) reaktiv energi i hver periode, målt i watt-timer (aktiv energi) og var-timer (reaktiv energi) eller deres decimal-mangefold.

               (5)Overensstemmelsesvurderingen af sammenstillingen og håndteringen af data leveret af datahåndteringssystemet er anført i afsnit 6.2.3.19a.

               4.2.8.2.8.4 Grænsefladeprotokoller og format for overførte data mellem energimålesystemet og systemet til registrering af energiforbrugsdata

               (1)Udvekslingen af data mellem energimålesystemet og systemet til registrering af energiforbrugsdata skal opfylde følgende krav:

               –Energimålesystemets applikationstjenester (servicelag) skal være i overensstemmelse med afsnit 4.3.3.1 i den specifikation, som der er henvist til i tillæg J-1, indeks 119

               –Adgangsrettighederne til disse applikationstjenester (servicelag) skal være i overensstemmelse med afsnit 4.3.3.3 i den specifikation, som der er henvist til i tillæg J-1, indeks 119

               –Strukturen (datalaget) for disse applikationstjenester skal være i overensstemmelse med XML-skemaet som defineret i afsnit 4.3.4 i den specifikation, som der er henvist til i tillæg J-1, indeks 119

               –Meddelelsesmekanismen (meddelelseslaget) til støtte for disse applikationstjenester skal være i overensstemmelse med metoderne og XML-skemaet i afsnit 4.3.5 i den specifikation, som der er henvist til i tillæg J-1, indeks 119

               –Applikationsprotokollerne til støtte for meddelelsesmekanismen skal være i overensstemmelse med afsnit 4.3.6 i den specifikation, som der er henvist til i tillæg J-1, indeks 119

               –Energimålesystemet skal anvende mindst en af kommunikationsarkitekturerne i afsnit 4.3.7 i den specifikation, som der er henvist til i tillæg J-1, indeks 119."

               (1)I kapitel 4, "Karakterisering af delsystemet Rullende materiel", affattes afsnit 4.2.12.2, 14) således:

               "14) Montering af et togmonteret energimålesystem og dets stedbestemmelsesfunktion (frivilligt), jf. afsnit 4.2.8.2.8; Beskrivelse af kommunikationen mellem tog og infrastruktur og den metrologiske kontrol, herunder funktioner, der knytter sig til nøjagtighedsklasserne for spændingsmåling, strømmåling og beregning af energidata."

               (2)I kapitel 6, "Vurdering af overensstemmelse eller anvendelsesegnethed samt EF-verifikation", tilføjes følgende afsnit under afsnit 6.2.3.19:

               "6.2.3.19a Togmonteret energimålesystem (afsnit 4.2.8.2.8)

               (1)Energimålefunktion

               Nøjagtigheden af den enkelte anordning, som indeholder en eller flere energimålefunktioner, skal vurderes ved prøvning af hver funktion under referenceforhold ved anvendelse af den relevante metode som beskrevet i afsnit 5.4.3.4.1, 5.4.3.4.2 og 5.4.4.3.1 i den specifikation, som der er henvist til i tillæg J-1, indeks 117. Den indgående mængde og effektfaktorområdet under prøvningen skal svare til de værdier, der er anført i tabel 3 i den specifikation, som der er henvist til i tillæg J-1, indeks 117.

               Hvordan temperaturen påvirker nøjagtigheden af den enkelte anordning, som indeholder en eller flere energimålefunktioner, skal vurderes ved prøvning af hver funktion under referenceforhold (bortset fra temperatur) ved anvendelse af den relevante metode som beskrevet i afsnit 5.4.3.4.3.1, og 5.4.4.3.2.1 i den specifikation, som der er henvist til i tillæg J-1, indeks 117.

               Middeltemperaturkoefficienten for den enkelte anordning, som indeholder en eller flere energimålefunktioner, skal vurderes ved prøvning af hver funktion under referenceforhold (bortset fra temperatur) ved anvendelse af den relevante metode som beskrevet i afsnit 5.4.3.4.3.2 og 5.4.4.3.2.2 i den specifikation, som der er henvist til i tillæg J-1, indeks 120.

               (2)Datahåndteringssystem

               Sammenstillingen og håndteringen af data i datahåndteringssystemet skal vurderes ved prøvning efter den metode, der er beskrevet i den specifikation, som der er henvist til i tillæg J-1, indeks 121.

               (3)Togmonteret energimålesystem

               Energimålesystemet skal vurderes ved prøvning som anført i den specifikation, som der er henvist til i tillæg J-1, indeks 122."

               (3)I kapitel 7, "Gennemførelse", tilføjes følgende afsnit under afsnit 7.1.1.4:

               "7.1.1.4a Overgangsforanstaltning for krav til togmonteret energimålesystem

               Kravene i afsnit 4.2.8.2.8 er ikke obligatoriske i en overgangsperiode, som udløber den 1. januar 2022, for projekter, som den XXXX [datoen for denne forordnings offentliggørelse] er på et avanceret udviklingstrin, for kontrakter under gennemførelse og for rullende materiel af eksisterende konstruktion, jf. afsnit 7.1.1.2 i denne TSI.

               Hvis kravene i afsnit 4.2.8.2.8.4 ikke anvendes, anvendes nationale forskrifter for specificeringen af grænsefladeprotokoller og format for overførte data, og beskrivelsen af kommunikationen mellem tog og infrastruktur skal indgå i den tekniske dokumentation." ;

               (4)I listen "TILLÆG" efter kapitel 7 ændres teksten "Tillæg D: Energimåler" til "Tillæg D: Udgået".

               (5)Teksten til tillæg D erstattes af "Udgået".

               (6)I tillæg I udgår følgende linje i anden tabel, "Forhold, som der ikke foreligger nogen teknisk specifikation for (udestående punkter)":

                        Togmonteret energimåle

                        system

                        4.2.8.2.8

                        og

                        Tillæg D

                        Kommunikation mellem det togmonterede og det infrastrukturbaserede system: specificering af grænsefladeprotokoller og format for overførte data.

                        Den tekniske dokumentation skal indeholde en beskrivelse af kommunikationen mellem tog og infrastruktur.

                        Standardserie
                           EN 61375-2-6 skal anvendes.

               (7)I tillæg J-1, "Standarder eller normative dokumenter", erstattes indeks 103, 104 og 105 af nedenstående indekser:

                        103

                        IKKE ANVENDT

                        104

                        IKKE ANVENDT

                        105

                        IKKE ANVENDT

               (8)I tillæg J-1, "Standarder eller normative dokumenter", tilføjes nedenstående indekser:

                        106

                        IKKE ANVENDT

                        107

                        IKKE ANVENDT

                        108

                        IKKE ANVENDT

                        109

                        IKKE ANVENDT

                        110

                        IKKE ANVENDT

                        111

                        IKKE ANVENDT

                        112

                        IKKE ANVENDT

                        113

                        IKKE ANVENDT

                        114

                        IKKE ANVENDT

                        115

                        IKKE ANVENDT

                        116

                        Stedsbestemmelsesfunktion – Krav

                        4.2.8.2.8.1

                        EN 50463-3:2017

                        4.4

                        117

                        Energimålefunktionens nøjagtighed ved måling af aktiv energi:

                        Krav

                        Klassebetegnelser

                        Vurderingsmetode

                        4.2.8.2.8.2

                        6.2.3.19a

                        EN 50463-2:2017

                        4.2.3.1, 4.2.3.2, 4.2.3.3 og 4.2.3.4

                        4.3.3.4, 4.3.4.3 og 4.4.4.2

                        5.4.3.4.1, 5.4.3.4.2, 5.4.4.3.1, tabel 3, 5.4.3.4.3.1 og 5.4.4.3.2.1

                        118

                        Energimålefunktion: identifikationsnummer for forbrugssted – Definition

                        4.2.8.2.8.3

                        EN 50463-1:2017

                        4.2.5.2

                        119

                        Grænsefladeprotokoller mellem det togmonterede energimålesystem og datasamlingssystemet i infrastrukturen – Krav

                        4.2.8.2.8.4

                        EN 50463-4:2017

                        4.3.3.1, 4.3.3.3, 4.3.4, 4.3.5, 4.3.6 og 4.3.7

                        120

                        Energimålefunktion: Middeltemperaturkoefficienten for den enkelte anordning – Vurderingsmetode

                        6.2.3.19a

                        EN 50463-2:2017

                        5.4.3.4.3.2 og 5.4.4.3.2.2

                        121

                        Sammenstilling og håndtering af data i datahåndteringssystemet – Vurderingsmetode

                        6.2.3.19a

                        EN 50463-3:2017

                        5.4.8.3, 5.4.8.5 og 5.4.8.6

                        122

                        Togmonteret energimålesystem – Test

                        6.2.3.19a

                        EN 50463-5:2017

                        5.3.3 og 5.5.4


title: KOMMISSIONENS GENNEMFØRELSESFORORDNING (EU) …/… om administrative og videnskabelige krav til traditionelle fødevarer fra tredjelande, jf. Europa-Parlamentets og Rådets forordning (EU) 2015/2283 om nye fødevarer

text:
               KOMMISSIONENS GENNEMFØRELSESFORORDNING (EU) …/…

               af 20.12.2017

               om administrative og videnskabelige krav til traditionelle fødevarer fra tredjelande, jf. Europa-Parlamentets og Rådets forordning (EU) 2015/2283 om nye fødevarer

               (EØS-relevant tekst)

               EUROPA-KOMMISSIONEN HAR —

               under henvisning til traktaten om Den Europæiske Unions funktionsmåde,

               under henvisning til Europa-Parlamentets og Rådets forordning (EU) 2015/2283 af 25. november 2015 om nye fødevarer, om ændring af Europa-Parlamentets og Rådets forordning (EU) nr. 1169/2011 og om ophævelse af Europa-Parlamentets og Rådets forordning (EF) nr. 258/97 og Kommissionens forordning (EF) nr. 1852/2001
                  1
               , særlig artikel 20 og artikel 35, stk. 3, og

               ud fra følgende betragtninger:

               (1)Ved forordning (EU) 2015/2283 er der fastsat bestemmelser om markedsføring og anvendelse af nye fødevarer i Unionen.

               (2)I henhold til artikel 20 i forordning (EU) 2015/2283 skal Kommissionen vedtage gennemførelsesretsakter vedrørende administrative og videnskabelige krav til traditionelle fødevarer fra tredjelande.

               (3)Uden at artikel 5, 15 og 16 i forordning (EU) 2015/2283 derved tilsidesættes, bør Kommissionen verificere, om anmeldelsen er omfattet af nævnte forordnings anvendelsesområde, og anmeldelsens eller ansøgningens gyldighed.

               (4)Anmeldelser, jf. artikel 14 i forordning (EU) 2015/2283, bør indeholde tilstrækkelige oplysninger og videnskabelig dokumentation, til at Kommissionen kan verificere gyldigheden heraf, og til at sætte medlemsstaterne og autoriteten i stand til at evaluere en langvarig sikker anvendelse af den traditionelle fødevare fra et tredjeland.

               (5)Ansøgninger, jf. artikel 16 i forordning (EU) 2015/2283, bør indeholde tilstrækkeligt med oplysninger og videnskabelig dokumentation til, at Kommissionen kan verificere deres gyldighed, og til at sætte autoriteten i stand til at udføre fyldestgørende risikovurderinger.

               (6)Når ansøgeren indgiver en anmeldelse eller en ansøgning om tilføjelse, fjernelse eller ændring af anvendelsesbetingelser, specifikationer, yderligere specifikke mærkningskrav eller krav om overvågning efter markedsføringen af en godkendt traditionel fødevare fra et tredjeland, skal ansøgeren ikke nødvendigvis fremlægge alle de data, der kræves til sikkerhedsvurderingen, hvis ansøgeren fremlægger en passende verificerbar begrundelse.

               (7)Udvekslingen af oplysninger mellem Kommissionen, medlemsstaterne og autoriteten bør give mulighed for, at der, når det er nødvendigt, forelægges behørigt begrundede sikkerhedsrelaterede indsigelser for Kommissionen.

               (8)Autoritetens udtalelse bør give tilstrækkelige oplysninger til vurdering af, om den påtænkte anvendelse af den traditionelle fødevare fra et tredjeland er sikker for forbrugerne.

               (9)I henhold til artikel 35, stk. 3, i forordning (EU) 2015/2283 skal Kommissionen vedtage gennemførelsesretsakter vedrørende de krav, der er omhandlet i artikel 20, i nævnte forordning.

               (10)Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —

               VEDTAGET DENNE FORORDNING:

               Artikel 1
               Anvendelsesområde og genstand

               Ved nærværende forordning fastsættes der gennemførelsesbestemmelser til artikel 20 i forordning (EU) 2015/2283 for så vidt angår de administrative og videnskabelige krav til traditionelle fødevarer fra tredjelande og de overgangsforanstaltninger, der er omhandlet i artikel 35, stk. 3, i nævnte forordning.

               Den finder anvendelse på anmeldelser og ansøgninger som omhandlet i artikel 14 og 16 i forordning (EU) 2015/2283.

               Artikel 2
               Definitioner

               Ud over de definitioner, der er fastsat i artikel 2 og 3 i forordning (EF) nr. 178/2002
                  2
                og i forordning (EU) 2015/2283, forstås ved:

               a)"anmeldelse": et selvstændigt dossier, som omfatter de oplysninger og videnskabelige data, der indgives i overensstemmelse med artikel 14 i forordning (EU) 2015/2283

               b)"ansøgning": et selvstændigt dossier, som omfatter de oplysninger og videnskabelige data, der indgives i overensstemmelse med artikel 16 i forordning (EU) 2015/2283

               Artikel 3
               En anmeldelses struktur, indhold og udformning

               1.En anmeldelse skal indgives elektronisk til Kommissionen og skal bestå af følgende:

               a)et følgebrev

               b)et teknisk dossier

               c)et sammendrag af dossieret.

               2.Følgebrevet omhandlet i stk. 1, litra a), skal udformes i overensstemmelse med modellen i bilag I.

               3.Det tekniske dossier omhandlet i stk. 1, litra b), skal indeholde følgende:

               a)de administrative data, jf. artikel 5

               b)de videnskabelige data, jf. artikel 6.

               4.Når ansøgeren indgiver en anmeldelse om ændring af anvendelsesbetingelser, specifikationer, specifikke mærkningskrav eller krav om overvågning efter markedsføringen af en godkendt traditionel fødevare fra et tredjeland, skal ansøgeren ikke nødvendigvis fremlægge alle de data, der kræves i henhold til artikel 6, hvis ansøgeren fremlægger en verificerbar begrundelse, der forklarer, at de foreslåede ændringer ikke berører resultaterne af den eksisterende sikkerhedsvurdering.

               5.Sammendraget af dossieret, jf. stk. 1, litra c), skal indeholde dokumentation for, at anvendelsen af en traditionel fødevare fra et tredjeland opfylder betingelserne i artikel 7 i forordning (EU) 2015/2283.

               Artikel 4
               En ansøgnings struktur, indhold og udformning

               1.En ansøgning skal indgives elektronisk til Kommissionen og skal bestå af følgende:

               a)et følgebrev

               b)et teknisk dossier

               c)et sammendrag af dossieret

               d)behørigt begrundede sikkerhedsrelaterede indsigelser, jf. artikel 15, stk. 2, i forordning (EU) 2015/2283

               e)ansøgerens svar på behørigt begrundede sikkerhedsrelaterede indsigelser.

               2.Følgebrevet omhandlet i stk. 1, litra a), skal udformes i overensstemmelse med modellen i bilag II.

               3.Det tekniske dossier omhandlet i stk. 1, litra b), skal indeholde følgende:

               a)de administrative data, jf. artikel 5

               b)de videnskabelige data, jf. artikel 6.

               4.Når ansøgeren indgiver en ansøgning om ændring af anvendelsesbetingelser, specifikationer, specifikke mærkningskrav eller krav om overvågning efter markedsføringen af en godkendt traditionel fødevare fra et tredjeland, skal ansøgeren ikke nødvendigvis fremlægge alle de data, der kræves i henhold til artikel 6, hvis ansøgeren fremlægger en verificerbar begrundelse, der forklarer, at de foreslåede ændringer ikke berører resultaterne af den eksisterende sikkerhedsvurdering.

               5.Sammendraget af dossieret, jf. stk. 1, litra c), skal indeholde dokumentation for, at anvendelsen af en traditionel fødevare fra et tredjeland opfylder betingelserne i artikel 7 i forordning (EU) 2015/2283.

               Artikel 5
               Administrative data, der skal fremlægges i en anmeldelse eller en ansøgning

               Ud over de oplysninger, der er omhandlet i artikel 14 i forordning (EU) 2015/2283, skal anmeldelserne og ansøgningerne omfatte følgende administrative data:

               a)navn, adresse og kontaktoplysninger for den person, der er ansvarlig for dossieret, og som er bemyndiget til at kommunikere med Kommissionen på ansøgerens vegne

               b)dossierets indgivelsesdato

               c)dossierets indholdsfortegnelse

               d)en detaljeret liste over dokumenter, der er vedhæftet dossieret som bilag, herunder henvisninger til titler, bind og sidetal

               e)en liste over de dele af dossieret, der skal behandles fortroligt, jf. artikel 23 i forordning (EU) 2015/2283 og de regler, der er fastsat i bilag III til nærværende forordning.

               Artikel 6
               Videnskabelige data, der skal fremlægges i en anmeldelse eller en ansøgning

               1.Det dossier, der indgives til støtte for en anmeldelse eller ansøgning vedrørende godkendelse af en traditionel fødevare fra et tredjeland, skal muliggøre en vurdering med hensyn til en langvarig sikker anvendelse af den pågældende traditionelle fødevare fra et tredjeland.

               2.Ansøgeren skal fremlægge en kopi af dokumentationen for den procedure, der blev fulgt ved dataindsamlingen.

               3.Ansøgeren skal fremlægge en beskrivelse af strategien for sikkerhedsevaluering og begrunde, hvorfor specifikke undersøgelser eller oplysninger er medtaget eller udelukket.

               4.Ansøgeren skal foreslå en samlet konklusion om sikkerheden ved de foreslåede anvendelser af den traditionelle fødevare fra et tredjeland. Den samlede vurdering af eventuel risiko for menneskers sundhed foretages under hensyntagen til menneskers kendte eller sandsynlige eksponering.

               Artikel 7
               Verifikation af en anmeldelses gyldighed

               1.Efter at have modtaget en anmeldelse af en traditionel fødevare fra et tredjeland skal Kommissionen uden ophold verificere, om den pågældende fødevare falder ind under anvendelsesområdet for forordning (EU) 2015/2283, og om anmeldelsen opfylder de krav, der er fastsat i artikel 3, 5 og 6 i nærværende forordning.

               2.Kommissionen kan anmode ansøgeren om supplerende oplysninger vedrørende anmeldelsens gyldighed og underrette ansøgeren om fristen for, hvornår oplysningerne senest skal fremlægges.

               3.Uanset stk. 1 i nærværende artikel, og uden at artikel 14 i forordning (EU) 2015/2283 derved tilsidesættes, kan anmeldelser betragtes som gyldige, selv om de ikke indeholder alle de elementer, der foreskrives ved artikel 3, 5 og 6 i nærværende forordning, forudsat at ansøgeren har indgivet verificerbare begrundelser for hvert af de elementer, der mangler.

               4.Kommissionen underretter ansøgeren, medlemsstaterne og autoriteten om, hvorfor anmeldelsen betragtes som ugyldig.

               Artikel 8
               Verifikation af en ansøgnings gyldighed

               1.Efter at have modtaget en ansøgning om godkendelse af en traditionel fødevare fra et tredjeland skal Kommissionen uden ophold verificere, om ansøgningen opfylder kravene i artikel 4-6.

               2.Kommissionen kan anmode ansøgeren om supplerende oplysninger vedrørende ansøgningens gyldighed og underrette ansøgeren om fristen for, hvornår oplysningerne senest skal fremlægges.

               3.Uanset stk. 1 i nærværende artikel, og uden at artikel 16 i forordning (EU) 2015/2283 derved tilsidesættes, kan ansøgninger betragtes som gyldige, selv om de ikke indeholder alle de elementer, der foreskrives ved artikel 4-6 i nærværende forordning, forudsat at ansøgeren har indgivet verificerbare begrundelser for hvert af de elementer, der mangler.

               4.Kommissionen underretter ansøgeren, medlemsstaterne og autoriteten om, hvorvidt ansøgningen anses for gyldig eller ej. Hvis ansøgningen ikke anses for gyldig, skal Kommissionen angive grundene til, at den ikke er gyldig.

               Artikel 9
               Behørigt begrundede sikkerhedsrelaterede indsigelser

               1.Efter modtagelse af en gyldig anmeldelse kan Kommissionen, medlemsstaterne og autoriteten rådføre sig med hinanden i løbet af de første tre måneder af det tidsrum, der er fastsat i artikel 15, stk. 2, i forordning (EU) 2015/2283.

               2.De behørigt begrundede sikkerhedsrelaterede indsigelser fra en medlemsstat eller autoriteten til Kommissionen, jf. artikel 15, stk. 2, i forordning (EU) 2015/2283, skal indeholde følgende oplysninger:

               a)navnet på og en beskrivelse af den traditionelle fødevare fra et tredjeland

               b)en videnskabelig erklæring om, hvorfor den pågældende traditionelle fødevare fra et tredjeland kan udgøre en sikkerhedsrisiko for menneskers sundhed.

               Artikel 10
               Oplysninger, der skal være med i autoritetens udtalelse

               1.Autoritetens udtalelse skal indeholde følgende oplysninger:

               a)identitet og karakteristika for den traditionelle fødevare fra et tredjeland

               b)vurdering af langvarig sikker anvendelse i et tredjeland

               c)en samlet risikovurdering, som om muligt fastsætter sikkerheden ved den traditionelle fødevare fra et tredjeland, og som fremhæver usikkerhedsmomenter og begrænsninger, hvis det er relevant

               d)konklusioner.

               2.Kommissionen kan udbede sig supplerende oplysninger i sin anmodning om myndighedens udtalelse.

               Artikel 11
               Overgangsforanstaltninger

               De anmeldelser, der er omhandlet i artikel 35, stk. 2, i forordning (EU) 2015/2283, indgives til Kommissionen senest den 1. januar 2019.

               Artikel 12
               Ikrafttræden og anvendelse

               Denne forordning træder i kraft på tyvendedagen efter offentliggørelsen i Den Europæiske Unions Tidende.

               Denne forordning er bindende i alle enkeltheder og gælder umiddelbart i hver medlemsstat.

               Udfærdiget i Bruxelles, den 20.12.2017.

                     På Kommissionens vegne

                     Formand
                     Jean-Claude JUNCKER

                     (1)

                        EUT L 327 af 11.12.2015, s. 1.

                     (2)

                        Europa-Parlamentets og Rådets forordning (EF) nr. 178/2002 af 28. januar 2002 om generelle principper og krav i fødevarelovgivningen, om oprettelse af Den Europæiske Fødevaresikkerhedsautoritet og om procedurer vedrørende fødevaresikkerhed (EFT L 31 af 1.2.2002, s. 1).

    ---documentbreak---

               DA

               BILAG

               BILAG I

               Model til følgebrev, der ledsager en anmeldelse vedrørende en traditionel fødevare fra et tredjeland, jf. kravene i artikel 14 i forordning (EU) 2015/2283

               EUROPA-KOMMISSIONEN

               Generaldirektorat

               Direktorat

               Kontor

               Dato: ________

               Vedr.: Anmeldelse med henblik på godkendelse af en traditionel fødevare fra et tredjeland i henhold til forordning (EU) 2015/2283

               (Sæt kryds i den relevante rubrik)

               Anmeldelse med henblik på godkendelse af en ny traditionel fødevare

               Anmeldelse med henblik på tilføjelse, fjernelse eller ændring af betingelserne for anvendelse af en allerede godkendt traditionel fødevare. Anfør en henvisning til anmeldelsen.

               Anmeldelse med henblik på tilføjelse, fjernelse eller ændring af specifikationerne for en allerede godkendt traditionel fødevare. Anfør en henvisning til anmeldelsen.

               Anmeldelse med henblik på tilføjelse, fjernelse eller ændring af yderligere specifikke mærkningskrav vedrørende en allerede godkendt traditionel fødevare. Anfør en henvisning til anmeldelsen.

               Anmeldelse med henblik på tilføjelse, fjernelse eller ændring af krav om overvågning efter markedsføringen af en allerede godkendt traditionel fødevare. Anfør en henvisning til anmeldelsen.

               Ansøgeren/ansøgerne eller dennes/deres repræsentant/repræsentanter i Unionen

               (navn(e), adresse(r) …) __________________________________________________________________________

               __________________________________________________________________________

               __________________________________________________________________________

               indgiver denne anmeldelse med henblik på at ajourføre EU-listen over nye fødevarer.

               Den traditionelle fødevares identitet:

               __________________________________________________________________________

               __________________________________________________________________________

               Fortrolig behandling
                  1
               . Hvis det er relevant, angivelse af, om ansøgningen indeholder fortrolige oplysninger, jf. artikel 23 i forordning (EU) 2015/2283

               Ja

               Nej

               Fødevarekategorier, anvendelsesbetingelser og mærkningskrav

                        Fødevarekategori

                        Særlige anvendelsesbetingelser

                        Yderligere specifikke mærkningskrav

                        -

               Med venlig hilsen

               Underskrift ____________________________________

               Bilag:

               Fuldstændigt teknisk dossier

               Sammendrag af dossieret

               Liste over de dele af dossieret, der anmodes om fortrolig behandling af, og verificerbar begrundelse herfor

               En kopi af de administrative data om ansøgeren/ansøgerne

               BILAG II

               Model til følgebrev, der ledsager en ansøgning vedrørende en traditionel fødevare fra et tredjeland, jf. kravene i artikel 16 i forordning (EU) 2015/2283

               EUROPA-KOMMISSIONEN

               Generaldirektorat

               Direktorat

               Kontor

               Dato: ________

               Vedr.: Ansøgning om godkendelse af en traditionel fødevare fra et tredjeland, jf. kravene i artikel 16 i forordning (EU) 2015/2283

               Ansøgeren/ansøgerne eller dennes/deres repræsentant/repræsentanter i Den Europæiske Union

               (navn(e), adresse(r) …) __________________________________________________________________________

               __________________________________________________________________________

               __________________________________________________________________________

               indgiver denne ansøgning med henblik på at ajourføre EU-listen over nye fødevarer.

               Den traditionelle fødevares identitet:

               __________________________________________________________________________

               __________________________________________________________________________

               Fortrolig behandling
                  2
               . Hvis det er relevant, angivelse af, om ansøgningen indeholder fortrolige oplysninger, jf. artikel 23 i forordning (EU) 2015/2283

               Ja

               Nej

               Fødevarekategorier, anvendelsesbetingelser og mærkningskrav

                        Fødevarekategori

                        Særlige anvendelsesbetingelser

                        Yderligere specifikke mærkningskrav

               Med venlig hilsen

               Underskrift ____________________________________

               Bilag:

               Fuldstændig ansøgning

               Sammendrag af ansøgningen

               Liste over de dele af ansøgningen, der anmodes om fortrolig behandling af, og verificerbar begrundelse herfor

               Dokumenterede data vedrørende de behørigt begrundede sikkerhedsrelaterede indsigelser

               En kopi af de administrative data om ansøgeren/ansøgerne

               BILAG III

               Begrundelse for fortrolig behandling af oplysninger

               Dette bilag skal ajourføres under anmeldelses- eller ansøgningsproceduren, hver gang en ansøger indgiver en anmodning om, at oplysninger behandles som fortrolige.

               Hvis der knytter sig fortrolige oplysninger til produktionsprocessen, skal der fremlægges en ikke-fortrolig sammenfatning af produktionsprocessen

                        Oplysninger, der ønskes
                        behandlet fortroligt

                        Begrundelse

                        Afsnit x.y (indgivet den ÅÅÅÅ/MM/DD)

                        Bilag X (indgivet den ÅÅÅÅ/MM/DD)

                        Afsnit x.y. (indgivet den ÅÅÅÅ/MM/DD)

                        Bilag X (indgivet den ÅÅÅÅ/MM/DD)

                     (1)

                        Ansøgere skal anvende modellen i bilag III til at angive, hvilke oplysninger de ønsker at få behandlet fortroligt, og skal fremlægge alle nødvendige oplysninger til støtte for deres anmodning om fortrolig behandling.

                     (2)

                        Ansøgere skal anvende modellen i bilag III til at angive, hvilke oplysninger de ønsker at få behandlet fortroligt, og skal fremlægge alle nødvendige oplysninger til støtte for deres anmodning om fortrolig behandling.


title: KOMMISSIONENS GENNEMFØRELSESFORORDNING (EU) …/… om ændring af forordning (EF) nr. 889/2008 om gennemførelsesbestemmelser til Rådets forordning (EF) nr. 834/2007 om økologisk produktion og mærkning af økologiske produkter, for så vidt angår økologisk produktion, mærkning og kontrol

text:
               KOMMISSIONENS GENNEMFØRELSESFORORDNING (EU) …/…

               af 22.10.2018

               om ændring af forordning (EF) nr. 889/2008 om gennemførelsesbestemmelser til Rådets forordning (EF) nr. 834/2007 om økologisk produktion og mærkning af økologiske produkter, for så vidt angår økologisk produktion, mærkning og kontrol

               (EØS-relevant tekst)

               EUROPA-KOMMISSIONEN HAR —

               under henvisning til traktaten om Den Europæiske Unions funktionsmåde,

               under henvisning til Rådets forordning (EF) nr. 834/2007 af 28. juni 2007 om økologisk produktion og mærkning af økologiske produkter og om ophævelse af forordning (EØF) nr. 2092/91
                  1
               , særlig artikel 22, stk. 1, og

               ud fra følgende betragtninger:

               (1)Artikel 25l, stk. 3, litra b) i Kommissionens forordning (EF) nr. 889/2008
                  2
                giver mulighed for at supplere naturligt forekommende foder i videreopdrætsfasen for rejer af Penaeidae-familien og ferskvandrejer (Macrobrachium spp.) som omhandlet i del 7 i bilag XIIIa til nævnte forordning. For rejer og ferskvandsrejer i tidligere udviklingsstadier i klækkerier og yngelopdrætsanlæg er suppleringen af foder, især behovet for kolesterol, afgørende for deres udvikling. Det er derfor nødvendigt at udvide suppleringen af foder med kolesterol til også at omfatte disse rejers og ferskvandsrejers tidligere livsstadier.

               (2)I overensstemmelse med artikel 27, stk. 1, litra f), i forordning (EF) nr. 889/2008 kan mineraler (herunder sporstoffer), vitaminer, aminosyrer og mikronæringsstoffer kun anvendes til forarbejdning af økologiske fødevarer, såfremt der foreligger et lovmæssigt krav om at anvende dem i de pågældende fødevarer. I henhold til Den Europæiske Unions Domstols dom i sag C-137/13
                  3
                er anvendelsen af disse stoffer i forarbejdningen af økologiske fødevarer kun lovpligtigt, hvis en EU-retlig eller en med denne ret forenelig national bestemmelse direkte pålægger tilsætningen af det nævnte stof til en fødevare, for at den kan markedsføres generelt.

               (3)Europa-Parlamentets og Rådets forordning (EU) 2018/848
                  4
                giver mulighed for at anvende mineraler (herunder sporstoffer), vitaminer, aminosyrer og mikronæringsstoffer i økologiske modermælkserstatninger og tilskudsblandinger, forarbejdede levnedsmidler baseret på cerealier og babymad, såfremt deres anvendelse er tilladt ved den relevante EU-lovgivning. For at undgå en kløft mellem den gældende fortolkning af anvendelsen af disse stoffer i fødevarer til spædbørn og småbørn og sikre sammenhæng med den kommende økologilovgivning er det hensigtsmæssigt at tillade deres anvendelse i produktionen af økologisk babymad til spædbørn og småbørn.

               (4)Artikel 42 i forordning (EF) nr. 889/2008 giver på visse betingelser mulighed, hvis der ikke er adgang til økologisk opdrættede kyllinger, at indsætte højst 18 uger gamle kyllinger til æglægning, der ikke er opdrættet økologisk, i en økologisk produktionsenhed indtil den 31. december 2018.

               (5)Der er på EU-markedet ikke adgang til økologisk opdrættede kyllinger til æglægning af en tilstrækkelig kvalitet eller mængde til at kunne opfylde læggehønsopdrætternes behov. For at give mere tid til produktionen af kyllinger til æglægning, der er opdrættet økologisk, og for at fastsætte detaljerede regler for produktionen af kyllinger, der er opdrættet økologisk, bør perioden for anvendelse af de særlige produktionsregler for højst 18 uger gamle kyllinger til æglægning, der ikke er opdrættet økologisk, forlænges indtil den 31. december 2020.

               (6)Artikel 43 i forordning (EF) nr. 889/2008 giver mulighed for at anvende højst 5 % ikkeøkologisk proteinfoder til svin og fjerkræ pr. tolvmånedersperiode i kalenderåret 2018.

               (7)Der er på EU-markedet ikke adgang til økologisk protein af en tilstrækkelig kvalitet eller mængde til at kunne opfylde de ernæringsmæssige behov hos svin og fjerkræ på økologiske landbrugsbedrifter. Produktionen af økologiske proteinafgrøder kan stadig ikke følge med efterspørgslen. Den periode, hvor det er muligt at anvende en begrænset andel ikkeøkologisk proteinfoder til svin og fjerkræ, bør derfor forlænges indtil den 31. december 2020.

               (8)Artikel 30, stk. 2, i forordning (EF) nr. 834/2007 omhandler udveksling af oplysninger vedrørende uregelmæssigheder eller overtrædelser, der har betydning for et produkts økologiske status. Erfaringen viser, at de nuværende redskaber til udveksling af oplysninger i tilfælde, hvor en medlemsstat konstaterer uregelmæssigheder eller overtrædelser vedrørende et produkt, der stammer fra den pågældende medlemsstat, skal forbedres. For at højne effektiviteten og virkningsfuldheden bør sådanne udvekslinger finde sted gennem det, der er omhandlet i artikel 94, stk. 1, i forordning (EF) nr. 889/2008.

               (9)I overensstemmelse med proceduren i artikel 16, stk. 3, i forordning (EF) nr. 834/2007 har flere medlemsstater fremsendt dossierer på visse stoffer til de øvrige medlemsstater og Kommissionen i lyset af disse stoffers godkendelse og optagelse i bilag I, II og VIIIa til forordning (EF) nr. 889/2008. Disse oplysninger er blevet undersøgt af Ekspertgruppen vedrørende Teknisk Rådgivning om Økologisk Produktion (i det følgende benævnt "EGTOP") og Kommissionen.

               (10)I sine henstillinger med hensyn til gødninger
                  5
                konkluderede EGTOP blandt andet, at stofferne "kalkslam fra sukkerfabrikker" fra sukkerproduktion på grundlag af sukkerrør og "xylit" overholder målsætningerne og principperne for økologisk produktion. Disse stoffer bør derfor optages i bilag I til forordning (EF) nr. 889/2008.

               (11)I sine henstillinger med hensyn til plantebeskyttelsesmidler
                  6
                konkluderede EGTOP blandt andet, at stofferne "Allium sativum (hvidløgsekstrakt)", "COS-OGA", "Salix spp. Cortex (også kendt som pilebarkekstrakt)" og "natriumhydrogencarbonat" overholder målsætningerne og principperne for økologisk produktion. Disse stoffer bør derfor optages i bilag II til forordning (EF) nr. 889/2008.

               (12)I sine henstillinger med hensyn til produkter og stoffer, der anvendes i eller tilsættes økologiske produkter i visse stadier i produktionsprocessen eller som en behandlingsmetode i overensstemmelse med bilag I A til Kommissionens forordning (EF) nr. 606/2009
                  7
                i vinsektoren
                  8
               , konkluderede EGTOP blandt andet, at stofferne "kartoffelproteiner", "gærproteinekstrakter" og "chitosan udvundet af Aspergillus niger" til klaring (punkt 10 i bilag I A til forordning (EF) nr. 606/2009), "inaktiveret gær, autolyseret gær og døde, tørrede gærceller" til tilsætning (punkt 15 i førnævnte bilag), "gærmannoproteiner" og "chitosan udvundet af Aspergillus niger" til anvendelse (punkt 6, 35 og 44 i det førnævnte bilag) overholder målsætningerne og principperne for økologisk produktion. Disse stoffer bør derfor optages i bilag VIIIa til forordning (EF) nr. 889/2008.

               (13)I sine henstillinger med hensyn til produkter til rengøring og desinficering
                  9
                konkluderede EGTOP blandt andet, at natriumhydroxid også bør kunne anvendes inden for økologisk biavl.

               (14)Forordning (EF) nr. 889/2008 bør derfor ændres.

               (15)Foranstaltningerne i denne forordning er i overensstemmelse med udtalelse fra Forskriftsudvalget for Økologisk Produktion —

               VEDTAGET DENNE FORORDNING:

               Artikel 1

               I forordning (EF) nr. 889/2008 foretages følgende ændringer:

               1) Artikel 25, stk. 1, affattes således:

               "1. Til rengøring og desinficering af rammer, stader og tavler er det tilladt at anvende natriumhydroxid.

               Til beskyttelse af rammer, stader og tavler, herunder navnlig mod skadedyr, er det kun tilladt at anvende rodenticider (må kun anvendes i fælder) og egnede produkter anført i bilag II."

               2) Artikel 25l, stk. 3, litra b), affattes således:

               " b) må foderrationen til rejer af Penaeidaefamilien og ferskvandsrejer (Macrobrachium spp.), som er omhandlet i del 7 i bilag XIIIa, højst indeholde 25 % fiskemel og 10 % fiskeolie fra bæredygtigt fiskeri. For at sikre disse rejers kvantitative ernæringsmæssige behov kan deres foder suppleres med økologisk kolesterol. Hvis økologisk kolesterol ikke er tilgængeligt, kan der anvendes ikke-økologisk kolesterol fra uld, skaldyr eller andre kilder. Muligheden for at supplere deres kost med kolesterol findes både i videreopdrætsfasen og i tidligere udviklingsstadier i klækkerier og yngelopdrætsanlæg."

               3) Artikel 27, stk. 1, litra f), affattes således:

               f) mineraler (herunder sporstoffer), vitaminer, aminosyrer og mikronæringsstoffer, forudsat:

               i) at deres anvendelse i fødevarer til almindeligt konsum er "direkte retligt foreskrevet" forstået som direkte påkrævet af bestemmelser i EU-retten eller bestemmelser i national ret, der er forenelige med EU-retten, med den konsekvens, at fødevaren overhovedet ikke må markedsføres som fødevare til almindeligt konsum, hvis disse mineraler, vitaminer, aminosyrer eller mikronæringsstoffer ikke er tilsat, eller

               ii) for så vidt angår fødevarer, der markedsføres som havende bestemte egenskaber eller virkninger i forhold til sundhed eller ernæring eller i forhold til behovene hos særlige grupper af forbrugere

               - i de produkter, der er omhandlet i artikel 1, stk. 1, litra a) og b), i Europa-Parlamentets og Rådets forordning (EU) nr. 609/2013, at anvendelsen heraf er tilladt i henhold til nævnte forordning og retsakter, der er vedtaget på grundlag af nævnte forordnings artikel 11, stk. 1, om de pågældende produkter

               - i produkter, der er omfattet af Kommissionens direktiv 2006/125/EF**, at anvendelsen heraf er tilladt i henhold til nævnte direktiv, eller

               - i produkter, der er omfattet af Kommissionens direktiv 2006/141/EF***, at anvendelsen heraf er tilladt i henhold til nævnte direktiv.

               * Europa-Parlamentets og Rådets forordning (EU) nr. 609/2013 af 12. juni 2013 om fødevarer bestemt til spædbørn og småbørn, fødevarer til særlige medicinske formål og kosterstatning til vægtkontrol og om ophævelse af Rådets direktiv 92/52/EØF, Kommissionens direktiv 96/8/EF, 1999/21/EF, 2006/125/EF og 2006/141/EF, Europa-Parlamentets og Rådets direktiv 2009/39/EF og Kommissionens forordning (EF) nr. 41/2009 og (EF) nr. 953/2009 (EUT L 181 af 29.6.2013, s. 35).

               ** Kommissionens direktiv 2006/125/EF af 5. december 2006 om forarbejdede levnedsmidler baseret på cerealier og babymad til spædbørn og småbørn (EUT L 339 af 6.12.2006, s. 16).

               *** Kommissionens direktiv 2006/141/EF af 22. december 2006 om modermælkserstatninger og tilskudsblandinger til spædbørn og småbørn og om ændring af direktiv 1999/21/EF (EUT L 401 af 30.12.2006, s. 1). "

               4) I artikel 42, litra b, ændres datoen "31. december 2018" til "31. december 2020"

               5) Artikel 43, andet afsnit, affattes således:

               Den højst tilladte procentdel ikke-økologisk proteinfoder pr. tolvmånedersperiode for disse arter er 5 % i kalenderårene 2018, 2019 og 2020."

               6) I artikel 92a indsættes følgende som stk. 1a:

               "1a. Hvis en medlemsstat i forbindelse med et produkt, som kommer fra denne medlemsstat, og som er forsynet med en af betegnelserne omhandlet i afsnit IV i forordning (EF) nr. 834/2007 og nærværende forordnings afsnit III eller nærværende forordnings bilag XI, konstaterer uregelmæssigheder eller overtrædelser vedrørende anvendelsen af denne forordning, og hvis disse uregelmæssigheder og overtrædelser påvirker en anden eller flere andre medlemsstater, skal den straks underrette den eller de berørte medlemsstater, de andre medlemsstater og Kommissionen herom ved hjælp af det system, der er omhandlet i artikel 94, stk. 1, i denne forordning."

               7) Bilag I erstattes af teksten i bilag I til nærværende forordning

               8) Bilag II erstattes af teksten i bilag II til denne forordning.

               9) Bilag VIIIa erstattes af teksten i bilag III til denne forordning.

               Artikel 2

               Denne forordning træder i kraft på tyvendedagen efter offentliggørelsen i Den Europæiske Unions Tidende.

               Denne forordning er bindende i alle enkeltheder og gælder umiddelbart i hver medlemsstat.

               Udfærdiget i Bruxelles, den 22.10.2018.

                     På Kommissionens vegne

                     Formand
                     Jean-Claude JUNCKER

                     (1)

                        EUT L 189 af 20.7.2007, s. 1.

                     (2)

                        Kommissionens forordning (EF) nr. 889/2008 af 5. september 2008 om gennemførelsesbestemmelser til Rådets forordning (EF) nr. 834/2007 om økologisk produktion og mærkning af økologiske produkter for så vidt angår økologisk produktion, mærkning og kontrol (EUT L 250 af 18.9.2008, s. 1).

                     (3)

                        Domstolens dom af 5. november 2015, C-137/13, ECLI:EU:C:2014:2335.

                     (4)

                        Europa-Parlamentets og Rådets forordning (EU) 2018/848 af 30. maj 2018 om økologisk produktion og mærkning af økologiske produkter og om ophævelse af Rådets forordning (EF) nr. 834/2007 (EUT L 150 af 14.6.2018, s. 1).

                     (5)

                        "Final report on fertilisers (II)" (Endelig rapport om gødningsstoffer (II))
                  https://ec.europa.eu/agriculture/organic/eu-policy/expert-advice/documents/final-reports_da
                  .

                     (6)

                        "Final report on plant protection (III)" (Endelig rapport om plantebeskyttelse (II))
                  https://ec.europa.eu/agriculture/organic/eu-policy/expert-advice/documents/final-reports_da
                  .

                     (7)

                        Kommissionens forordning (EF) nr. 606/2009 af 10. juli 2009 om gennemførelsesbestemmelser til Rådets forordning (EF) nr. 479/2008 for så vidt angår kategorier af vinavlsprodukter, ønologiske fremgangsmåder og restriktioner i forbindelse hermed (EUT L 193 af 24.7.2009, s. 1).

                     (8)

                        "Final report on Wine" (Endelig rapport om vin)
                  https://ec.europa.eu/agriculture/organic/eu-policy/expert-advice/documents/final-reports_da
                  .

                     (9)

                        "Final report on cleaning and disinfection" (Endelig rapport om rengøring og desinficering)
                  https://ec.europa.eu/agriculture/organic/eu-policy/expert-advice/documents/final-reports_da

    ---documentbreak---

               DA

               BILAG I

               "BILAG I

               Gødningsstoffer, jordforbedringsmidler og næringsstoffer omhandlet i artikel 3, stk. 1, og artikel 6d, stk. 2

               Bemærk:

               A: tilladt i medfør af forordning (EØF) nr. 2092/91 og videreført ved artikel 16, stk. 3, litra c), i forordning (EF) nr. 834/2007

               B: tilladt i medfør af forordning (EF) nr. 834/2007

                        Tilladelse

                        Navn

                        Produkter, der er sammensat af eller kun indeholder de nedenfor anførte stoffer:

                        Beskrivelse, krav til sammensætning og anvendelsesbetingelser

                        A

                        Fast husdyrgødning

                        Produkt bestående af en blanding af husdyrgødning og vegetabilsk materiale (strøelse).

                        Ikke fra jordløst husdyrbrug

                        A

                        Tørret fast husdyrgødning, herunder tørret fjerkrægødning

                        Ikke fra jordløst husdyrbrug

                        A

                        Kompost af husdyrgødning, herunder fjerkrægødning og komposteret fast husdyrgødning

                        Ikke fra jordløst husdyrbrug

                        A

                        Flydende husdyrgødning

                        Anvendes efter kontrolleret gæring og/eller passende opblanding

                        Ikke fra jordløst husdyrbrug

                        B

                        Komposteret eller forgæret blanding af husholdningsaffald

                        Produktet fremstillet af kildesorteret husholdningsaffald, der er blevet underkastet kompostering eller anaerob forgæring med henblik på produktion af biogas

                        Kun vegetabilsk og animalsk husholdningsaffald

                        Skal være produceret i et lukket og overvåget indsamlingssystem, som er godkendt af medlemsstaten

                        Maksimal koncentration i mg pr. kg tørstof:

                        cadmium: 0,7, kobber: 70, nikkel: 25, bly: 45, zink: 200, kviksølv:

                        0,4, chrom (i alt): 70, chrom (VI): ikke påviselig

                        A

                        Tørv

                        Må kun anvendes i forbindelse med havebrug (gartnerier, blomster- og trædyrkning, planteskoler)

                        A

                        Kompost fra svampedyrkning

                        Det oprindelige vækstmedium må kun være fremstillet af produkter i dette bilag

                        A

                        Ekskrementer fra orme (ormekompost) og fra insekter

                        A

                        Guano

                        A

                        Komposteret eller forgæret blanding af vegetabilsk materiale

                        Produkt fremstillet af blandinger af vegetabilsk materiale, der er blevet underkastet kompostering, eller der er sket en anaerob forgæring med henblik på produktion af biogas

                        B

                        Biogasfermentat indeholdende animalske biprodukter, som er nedbrudt sammen med materiale af vegetabilsk eller animalsk oprindelse, som anført i dette bilag

                        Animalske biprodukter (herunder biprodukter fra vilde dyr) af kategori 3 og mave- og tarmindhold af kategori 2 (kategori 2 og

                        3 som defineret i Europa-Parlamentets og Rådets forordning (EF) nr. 1069/2009
                           1
                        ) må ikke være fra jordløst husdyrbrug.

                        Processerne skal være i overensstemmelse med Kommissionens forordning (EU) nr. 142/2011
                           2
                        .

                        Anvendes ikke på de spiselige dele af afgrøder

                        B

                        Følgende produkter eller biprodukter af animalsk oprindelse:

                        blodmel

                        hovmel

                        hornmel

                        benmel eller aflimet benmel

                        fiskemel

                        kødmel

                        fjermel

                        uld

                        pels (1)

                        hår

                        mejeriprodukter

                        hydrolyserede proteiner (2)

                        (1)Maksimal koncentration af chrom (VI) i mg pr. kg tørstof: ikke påviselig

                        (2)Anvendes ikke på de spiselige dele af afgrøder

                        A

                        Produkter eller biprodukter af vegetabilsk oprindelse til gødskning

                        F.eks. mel af oliekager/-skrå, kakaoskaller, maltspirer

                        B

                        Hydrolyserede proteiner af vegetabilsk oprindelse

                        A

                        Alger og algeprodukter

                        Når de er fremkommet direkte ved:

                        (I)fysisk behandling, herunder tørring, frysning og formaling

                        (II)ekstraktion med vand eller syre og/eller basiske vandige opløsninger

                        (III)gæring

                        A

                        Savsmuld og træflis

                        Træ, der ikke er kemisk behandlet efter fældning

                        A

                        Komposteret bark

                        Træ, der ikke er kemisk behandlet efter fældning

                        A

                        Træaske

                        Fra træ, der ikke er kemisk behandlet efter fældning

                        A

                        Blødt råphosphat

                        Produkt defineret i punkt 7 i bilag IA.2 til Europa-Parlamentets og Rådets forordning (EF) nr. 2003/2003
                           3
                         om gødninger

                        Cadmiumindhold på højst 90 mg pr. kg P205

                        A

                        Aluminium-calciumphosphat

                        Produkt defineret i punkt 6 i bilag IA.2 til forordning (EF) nr. 2003/2003

                        Cadmiumindhold på højst 90 mg pr. kg P205

                        Må kun anvendes på basisk jord (pH > 7,5)

                        A

                        Thomasphosphat

                        Produkter defineret i punkt 1 i bilag IA.2 til forordning (EF) nr. 2003/2003

                        A

                        Kainit eller kaliumråsalt

                        Produkter defineret i punkt 1 i bilag IA.3 til forordning (EF) nr. 2003/2003

                        A

                        Kaliumsulfat, muligvis indeholdende magnesiumsalt

                        Produkt, der er fremstillet af kaliumråsalt ved en fysisk udvindingsproces, og som muligvis også indeholder magnesiumsalte

                        A

                        Vinasse og vinasseekstrakt

                        Undtagen vinasse fra salmiakproduktion

                        A

                        Calciumcarbonat

                        (kridt, mergel, pulveriseret kalksten, algekalk, fosfatholdigt kridt)

                        Kun naturligt forekommende

                        A

                        Calciumcarbonat og magnesiumcarbonat

                        Kun naturligt forekommende

                        F.eks. dolomitkalk. pulveriseret magnesiumholdig kalksten

                        A

                        Magnesiumsulfat (kieserit)

                        Kun naturligt forekommende

                        A

                        Calciumchloridopløsning

                        Behandling af blade på æbletræer efter påvist calciummangel

                        A

                        Calciumsulfat (gips)

                        Produkter defineret i punkt 1 i bilag ID til forordning (EF) nr. 2003/2003

                        Kun naturligt forekommende

                        A, B

                        Kalkslam fra sukkerfabrikker

                        Biprodukt fra sukkerproduktion af sukkerroer og sukkerrør

                        A

                        Kalkslam fra vakuumsaltproduktion

                        Biprodukt fra vakuumsaltproduktionen fra saltlage, der findes i bjergene

                        A

                        Rent svovl

                        Produkter defineret i punkt 3 i bilag ID til forordning (EF) nr. 2003/2003

                        A

                        Sporstoffer

                        Uorganiske mikronæringsstoffer opført i del E i bilag I til forordning (EF) nr. 2003/2003

                        A

                        Natriumchlorid

                        Kun stensalt.

                        A

                        Stenmel og ler

                        B

                        Leonardit (rå, organisk aflejring rig på humussyrer)

                        Kun hvis det fremkommer som biprodukt ved minedrift

                        B

                        Xylit

                        Kun hvis det fremkommer som biprodukt ved minedrift (f.eks. som biprodukt ved udvinding af brunkul)

                        B

                        Chitin (polysaccharid udvundet af skal fra krebsdyr)

                        Kun hvis det kommer fra bæredygtigt fiskeri, som defineret i artikel 3, litra e), i Rådets forordning (EF) nr. 2371/2002
                           4
                        , eller økologisk akvakultur

                        B

                        Organisk rig aflejring fra ferskvandsområder dannet
                               ved
                               udelukkelse
                              af ilt

                        (f.eks. sapropel)

                        Kun økologiske sedimenter, der er biprodukter af ferskvandsforvaltning eller udvundet af tidligere ferskvandsområder

                        Hvor det er relevant, bør udvinding ske på en måde, der medfører minimal påvirkning af vandmiljøet

                        Kun sedimenter, som hidrører fra kilder fri for kontaminering af pesticider, persistente organiske miljøgifte og benzinlignende stoffer

                        Maksimal koncentration i mg pr. kg tørstof:

                        cadmium: 0,7, kobber: 70, nikkel: 25, bly: 45, zink: 200, kviksølv: 0,4, chrom (i alt): 70, chrom (VI): ikke påviselig

               "

               BILAG II

               "BILAG II

               Pesticider — plantebeskyttelsesmidler, jf. artikel 5, stk. 1

               Alle stoffer, der er angivet i dette bilag, skal som minimum overholde de betingelser for anvendelse, der er fastsat i bilaget til Kommissionens gennemførelsesforordning (EU) nr. 540/2011
                  5
                Anden kolonne i hver tabel indeholder eventuelle mere restriktive betingelser for anvendelse i økologisk produktion

               1.
                     Stoffer af vegetabilsk eller animalsk oprindelse

                        Navn

                        Beskrivelse, krav til sammensætning og anvendelsesbetingelser

                        Allium sativum (hvidløgsekstrakt)

                        Azadirachtin udvundet af Azadirachta indica

                        Basisstoffer (herunder: . Lecithiner, saccharose, fructose, eddike, valle, chitosanhydrochlorid
                           6
                        , Equisetum arvense osv.)

                        Kun de basisstoffer defineret i henhold til artikel 23 i forordning (EF) nr. 1107/2009
                           7
                        , som er defineret som fødevarer i henhold til artikel 2 i forordning (EF) nr. 178/2002, og som er af vegetabilsk eller animalsk oprindelse

                        Stoffer, der ikke skal anvendes som herbicider, men udelukkende til bekæmpelse af skadedyr og sygdomme

                        Bivoks

                        Kun som middel til beskyttelse af sår på træer

                        COS-OGA

                        Hydrolyserede proteiner, bortset fra gelatine

                        Laminarin

                        Tang skal enten være organisk dyrket i overensstemmelse med artikel 6d eller høstet på en bæredygtig måde i overensstemmelse med artikel 6c

                        Feromoner

                        Kun i fælder og dispensere

                        Planteolier

                        Alle anvendelser, undtaget som herbicid

                        Pyrethriner udvundet af Chrysanthemum cinerariaefolium

                        Pyrethroider (kun deltamethrin og lambdacyhalothrin)

                        Kun i fælder med specifikke lokkemidler; kun mod Batrocera oleae og Ceratitis capitata Wied

                        Kvassia udvundet af Quassia amara

                        Kun som insekticid, afskrækkende middel

                        Repellenter (lugt), vegetabilske eller animalske/fårefedt

                        Kun på ikke-spiselige dele af afgrøder, og hvor afgrødemateriale ikke indtages af får eller geder

                        Salix spp. Cortex (også kendt som pilebarkekstrakt)

               2.
                     Mikroorganismer eller stoffer, der produceres af mikroorganismer

                        Navn

                        Beskrivelse, krav til sammensætning og anvendelsesbetingelser

                        Mikroorganismer

                        Ikke af GMO-oprindelse

                        Spinosad

               3.
                     Andre stoffer end de i punkt 1 og 2 nævnte

                        Navn

                        Beskrivelse, krav til sammensætning og anvendelsesbetingelser eller begrænsninger for anvendelsen

                        Aluminiumsilikat (kaolin)

                        Calciumhydroxid

                        Når det anvendes som fungicid, kun til frugttræer, herunder planteskoler, til bekæmpelse af Nectria galligena

                        Kuldioxid

                        Kobberforbindelser i form af kobberhydroxid, kobberoxychlorid, kobberoxid, bordeauxvæske og tribasisk kobbersulfat

                        Højst 6 kg kobber pr. ha pr. år

                        For flerårige afgrøder kan medlemsstaterne som en undtagelse fra ovenstående bestemmelse beslutte, at grænsen på 6 kg kobber kan overskrides i et givet år, forudsat at den gennemsnitlige mængde, der faktisk er anvendt i en femårig periode bestående af det pågældende år og de fire foregående år, ikke overskrider 6 kg

                        Diammoniumfosfat

                        Kun til brug som lokkemiddel i fælder

                        Ethylen

                        Må kun tillades anvendt som plantevækstregulerende middel Må kun tillades anvendt af professionelle brugere

                        Fedtsyrer

                        Alle anvendelser, undtaget som herbicid

                        Jernphosphat (jern(III)orthophosphat)

                        Præparater til overfladespredning mellem dyrkede planter

                        Kiselgur (diatoméjord)

                        Svovlkalk (calciumpolysulfid)

                        Paraffinolie

                        Kalium- og natriumhydrogencarbonat (også kendt som kalium- og natriumbicarbonat)

                        Kvartssand

                        Svovl

               "

               BILAG III

               "BILAG VIIIa

               Produkter og stoffer, der er tilladt til anvendelse i eller tilsætning til de i artikel 29c omhandlede økologiske vinavlsprodukter

                        Behandling i overensstemmelse med bilag I A til forordning (EF) nr. 606/2009

                        Produkt eller stof

                        Særlige betingelser og restriktioner inden for de grænser og betingelser, der er fastsat i forordning (EF) nr. 1234/2007 og (EF) nr. 606/2009

                        Nr. 1: Brug til beluftning eller iltning

                        —Luft

                        —Luftformig ilt

                        Nr. 3: Centrifugering og filtrering

                        —Perlit

                        —Cellulose

                        —Diatoméjord

                        Kun til brug som inaktivt filtreringsmiddel

                        Nr. 4: Brug til at skabe en inaktiv atmosfære og behandle produktet uden luftens indvirkning

                        —Nitrogen

                        —Kuldioxid

                        —Argon

                        Nr. 5, 15 og 21: Anvendelse

                        — Gær (1)

                        Nr. 6: Anvendelse

                        —Diammoniumfosfat

                        —Thiaminhydrochlorid

                        —Inaktiveret gær, autolyseret gær og døde, tørrede gærceller

                        Nr. 7: Anvendelse

                        —Svovldioxid

                        —Kaliumbisulfit eller kaliummetabisulfit

                        (a)Det maksimale svovldioxidindhold må ikke overstige 100 mg/l for rødvin, jf. nr. 1 a) i del A i bilag I B til forordning (EF) nr. 606/2009, ved et restsukkerindhold på under 2 g/l

                        (b)Det maksimale svovldioxidindhold må ikke overstige 150 mg/l for hvidvin og rosévin, jf. nr. 1 b) i del A i bilag I B til forordning (EF) nr. 606/2009, ved et restsukkerindhold på under 2 g/l

                        (c)For alle andre kategorier vin nedsættes det maksimale svovldioxidindhold, der er anvendt i henhold til bilag I B til forordning (EF) nr. 606/2009 den 1. august 2010, med 30 mg/l.

                        Nr. 9: Anvendelse

                        — Trækul til ønologisk brug

                        Nr. 10: Klaring

                        —Spiselig gelatine (2)

                        —Vegetabilske proteiner af hvede eller ærter(2)

                        —Husblas (2)

                        —Ægalbumin (2)

                        —Tannin (2)

                        —Kartoffelproteiner (2)

                        —Gærproteinekstrakter (2)

                        —Kasein

                        —Chitosan udvundet af Aspergillus niger

                        —Kaliumkaseinat

                        —Siliciumdioxid

                        —Bentonit

                        —Pektolytiske enzymer

                        Nr. 12: Brug til syring

                        —Mælkesyre

                        —L(+)-vinsyre

                        Nr. 13: Brug til afsyring

                        —L(+)-vinsyre

                        —Calciumcarbonat

                        —Neutralt kaliumtartrat

                        —Kaliumbicarbonat

                        Nr. 14: Tilføjelse

                        —— Aleppofyrharpiks

                        Nr. 17: Anvendelse

                        — Mælkesyrebakterier

                        Nr. 19: Tilføjelse

                        — L-ascorbinsyre

                        Nr. 22: Brug til bobledannelse

                        — Nitrogen

                        Nr. 23: Tilføjelse

                        — Kuldioxid

                        Nr. 24: Tilsætning til stabilisering af vinen

                        — Citronsyre

                        Nr. 25: Tilføjelse

                        — Tannin (2)

                        Nr. 27: Tilføjelse

                        — Metavinsyre

                        Nr. 28: Anvendelse

                        — Akaciegummi (2) (= gummi arabicum)

                        Nr. 30: Anvendelse

                        — Kaliumbitartrat

                        Nr. 31: Anvendelse

                        — Kobbercitrat

                        Nr. 31: Anvendelse

                        — Kobbersulfat

                        Nr. 35: Anvendelse

                        — Gærmannoproteiner

                        Nr. 38: Anvendelse

                        — Egetræsspåner

                        Nr. 39: Anvendelse

                        — Kaliumalginat

                        Nr. 44: Anvendelse

                        — Chitosan udvundet af Aspergillus niger

                        Nr. 51: Anvendelse

                        — Inaktiveret gær

                        Behandling i overensstemmelse med bilag III, nr. A. 2, litra b), til forordning (EF) nr. 606/2009

                        — Calciumsulfat

                        Kun for "vino generoso" eller "vino generoso de licor"

               (J) For de enkelte gærstammer: om muligt udvundet af økologiske råvarer. (2) Om muligt afledt af økologiske råvarer.

               "

                     (1)

                        Europa-Parlamentets og Rådets forordning (EF) nr. 1069/2009 af 21. oktober 2009 om sundhedsbestemmelser for animalske biprodukter og afledte produkter, som ikke er bestemt til konsum, og om ophævelse af forordning (EF) nr. 1774/2002 (forordningen om animalske biprodukter) (EUT L 300 af 14.11.2009, s. 1).

                     (2)

                        Kommissionens forordning (EU) nr. 142/2011 af 25. februar 2011 om gennemførelse af Europa-Parlamentets og Rådets forordning (EF) nr. 1069/2009 om sundhedsbestemmelser for animalske biprodukter og afledte produkter, som ikke er bestemt til konsum, og om gennemførelse af Rådets direktiv 97/78/EF for så vidt angår visse prøver og genstande, der er fritaget for veterinærkontrol ved grænsen som omhandlet i samme direktiv (EUT L 54 af 26.2.2011, s. 1).

                     (3)

                        EUT L 304 af 21.11.2003, s. 1.

                     (4)

                        Rådets forordning (EF) nr. 2371/2002 af 20. december 2002 om bevarelse og bæredygtig udnyttelse af fiskeressourcerne under den fælles fiskeripolitik (EFT L 358 af 31.12.2002, s. 59).

                     (5)

                        Kommissionens gennemførelsesforordning (EU) nr. 540/2011 af 25. maj 2011 om gennemførelse af Europa-Parlamentets og Rådets forordning (EF) nr. 1107/2009 for så vidt angår listen over godkendte aktivstoffer (EUT L 153 af 11.6.2011, s. 1).

                     (6)

                        Udvundet fra bæredygtigt fiskeri eller økologisk akvakultur

                     (7)

                        Europa-Parlamentets og Rådets forordning (EF) nr. 1107/2009 af 21. oktober 2009 om markedsføring af plantebeskyttelsesmidler (EUT L 309 af 24.11.2009, s. 1).